סיכום פגישת זום 20/10/2020 : תאום ציפיות בנושא פעילויות לחברי הגיל

נכחו בפגישה כ-15 חברות וחברים.

הנושא שהעלינו: האם מעוניינים בפעילויות, הרצאות ומפגשים בתקופת הקורונה. אם כן, מעדיפים להיפגש בחוץ, במועדון או בזום?

הנה עיקרי הדברים שעלו בפגישה:

-יש הסכמה גורפת שרוצים להיפגש, עדיף בחוץ, אפשר גם בזום.

-משפחות קני ופינסקי הציעו להיפגש בחצרות שלהם. אפשרויות נוספות – גן המשחקים סמוך לבית של פורת, אזור מתקני הכושר במרכז.

-לחזור למפגש קבוע בימי שלישי בבוקר, בחוץ, במועדון או בזום, בהתאם למזג האויר ומספר המשתתפים הצפוי.

-רצוי שיהיה תוכן למפגשים, להביא הרצאה או פעילות לכל מפגש בוקר.

-רצוי לשלב כיבוד קל במפגשים.

-לחפש מרצים בין חברי היישוב, בנוסף למרצים המקצועיים בתשלום.

-לפעילויות "מבוקשות" נערוך הרשמה מראש וההשתתפות לפי "הקודם זוכה".

-לשפר את הפרסום ולוודא שהמידע על פעילויות מגיע לכולם.

-להקים קבוצת ווטס-אפ (הודעות בלבד) כערוץ נוסף לפרסום פעילות הגיל. מוזמנים להצטרף לקבוצה בקישור <https://chat.whatsapp.com/IP65AT61ZgTB3vYXqnkhLg> או לפנות להלן או רונית לצרף אותך.

-ניר ייתן סדרת הרצאות בחוץ או בזום (בתשלום מתקציב הועדה). לא נוכל לשריין יום ושעה קבועים, מועד כל הרצאה ייקבע כשבוע לפני.

-להזמין את ההרצאה בזום של יואל שתרוג על בואנוס איירס והטנגו (בתשלום מתקציב הועדה), באחד מימי שלישי בבוקר, הפעם עם פרסום ברור.

-זום עסקי – נפנה למזכירות לקבל חשבון זום עסקי שיהיה זמין לשעות הפעילות שלנו.

-מפגש ופעילות בפינת חי – ביום ששי עוד שבוע וחצי, ההרשמה בקישור:

<https://docs.google.com/spreadsheets/d/1ScC75DCvVGtmF8WJrRasLNz0DG3lPUb8AvSADnI7ZQI/edit?usp=sharing>

נושאים נוספים שעלו בשיחה:

-פעילות משותפת עם הנוער ובתאום עם ועדת איכות-סביבה. להכיר, לטפח ולנקות את הסביבה הקרובה. במקביל, ניר קינן העלה רעיון של הרצאות או פעילות משותפת של ותיקים עם הנוער. בתקופה הקרובה נראה שלא ניזום פעילות מבוגרים עם נוער, כדי להישמר מקורונה. נחזור להצעות אלה אחרי המגפה.

-מגרש פטאנק (משחק כדור שמתאים לכל הגילאים). לבדוק אם ניתן לאתר מקום ולהכשיר מגרש בעלות מזערית, לטובת הוותיקים. באותו הקשר עלה הצורך לדאוג שהיישוב ישקיע גם באוכלוסיית המבוגרים ולא רק בצעירים.

היה כיף להיפגש, לראות ולשמוע את החברים שהצטרפו. תודה על ההשתתפות, ניפגש שוב ממש בקרוב !